H Hej Vi kunne leje en mark med frøgræs lignende græs. Da vi ikke viste om dette kunne warppes ringede vi til en som nok kunne fortælle os det nemlig en maskinstation! Vi ville jo ikke leje jorden hvis ikke det kunne bruges til warp til heste. Han kom og sagde at det kunne det sagtens. Fint alt blev sat igang og denne maskinstation fik selvfølgelig jobbet!!! Men Men Men....alle ballerne blev hvide af skimmel/svampe mm. Tilbage står vi med 280 dårlige baller warp som ifølge prøve analyse ikke er velegnet til heste. Hvem har skylden her og hvem skal betale ???? Er der advokater som er gode til sådanne sager ????? VH Tine
Første spørgsmål er hvor meget har i betalt for at leje marken og hvor meget har i betalt maskinstationen ? (altså er sagen stor nok til at det kan betale sig at gøre noget ved) Næste spørgsmål er hvilken dokumentation der findes for aftalerne med maskinstationen... Du skal dokumenterer at de har påtaget sig at stå for at lave wrap på marken.. ikke bare komme og høste/presse græsset når du ringede.
...fortæller ikke noget om græssort(erne), men snarere noget om græssets alder = modenhed. Frøgræs kan være alle græssorter der dyrkes med henblik på frøavl. "Frøgræs" er det sidste stadie i græssets livscyklus og betyder blot er græsset er blevet modent og er visnet ned så frøene kan høstes - præcis som med korn, her hedder strået bare halm i stedet for frægræs. Når græsset er helt ungt i foråret (maj) er sukkerindholdet højt og det er meget let at lave god wrap. I løbet af juni falder sukkerindholdet, da dette gradvist omdannes til fibre efterhånden som græsset bliver længere og mere modent. Derfor bliver det efterhånden sværere at lave god wrap af græsset, men det er stadig muligt. Fra juli begynder det at blive ret svært at lave god wrap, da det meste af sukkeret nu er omdannet til fibre og frø og de fleste græsser begynder at visne ned som tegn på at de er modne. Når det sker er alt sukkeret opbrugt og det er ikke længere muligt at lave wrap, da de bakterier der sørger for ensileringen skal bruge sukker som brændstof til deres stofskifte. Hvorvidt man kan gøre maskinstationen ansvarlig afhænger af flere ting, bl.a.: God ensilering afhænger ikke kun af slettidspunktet, men også   meget af græssorterne. Flere af de blandinger der i dag sælges til heste er således slet ikke egnet til wraphø (men er udmærkede til hø) pga. for lavt sukkerindhold. Desværre kan man ikke altid regne med at maskinstationer har den fornødne viden om wraphø. Det er derfor sikrere at forlade sig på en landbrugsrådgivning. Her betaler man for rådgivning, men rådgiveren er til gengæld også omfattet af et erstatningsansvar ved dårlig rådgivning. Om det samme gælder for en masinstation afhænger bl.a. af pkt. 1-5. Derudover kan bevisbyrden jo blive vanskelig at løfte.
Sad lige og kom til at tænke på noget mht. alle de her transportregler der er kommet. Jeg har en til at passe min hest, som på det seneste har kørt ud for at få springundervisning, og de skal så til stævne i weekenden og igen om 14 dage.  Men hvordan og hvorledes med reglerne egentlig?  -I teorien kører hun jo med en andens hest og ikke egen? Der har jo været lidt mht. til at have andres heste med i traileren, hvor det er ok hvis ejeren er med. Men jeg kan ikke være med hver gang de skal til træning. Bare lige en tanke jeg fik...
Du skal skrive en form for fuldmagt hvor du overdrager hesten til hende på låne-/lejebasis, så skulle det vist være i orden.
det har jo ikke noget med virksomhed at gøre, så det må hun godt, men husk passet skal med
I samme øjeblik man kører med en anden persons hest er det virksomhed uanset om man får betaling for det eller ej, nok også fordi det er svært at kontrollere om der er penge indblandet.
Nu vil man jo næppe blive standset og kontrolleret af hestekyndigt færdselspoliti, når man kører til undervisning. Mht til stævnet, så skal det nok også være temmelig stort, før de rent faktisk kommer og holder kontrol, men jeg ved jo heller ikke hvilket niveau der er tale om  Hvis man har part i en hest, må man også gerne køre med den, da man jo så "deles" om hesten (også selvom kun den ene person rent faktisk er ejer). Hvis din passer ikke får penge for det eller har anden økonomisk vinding ud af det, vil jeg kalde det for et "part-lignende" forhold, og mener ikke, at det burde give problemer. Jeg kender i hvert fald ingen betjente, som ville hænge sig i sådanne bagateller, med mindre vi taler Hingstekåring eller andre store shows, hvor der er økonomi i skidtet. Husk altid passet  Mvh Kitt.
Jeg håber de er blevet bedre til at vælge de rigtige stævner, men her i omegnen lagde de ud med at kontrollere de startende ved et lokalt klubstævne.  Selvfølgelig skal man huske passet, men der er faktisk mange der siger at det er lige så vigtigt at medbringe ejercertifiatet, så man kan dokumentere at det er ens egenhest man kører med.